《北山别业三十八咏 其三十六 山园》
元代·陈樵

洛阳池馆半桑田，断竹操觚日灌园。春日花连小东白，暮年草灌大还丹。

蕨薇自古犹长采，桃李于今竟不言。一径桑榆随地暖，雨馀苜蓿又阑干。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。